LAOAG CITY - Iti baet ti panagsagabana ti blackeye ken sugat iti mata, inbatad ti Grade 1 pupil nga biktima ti panangbato ti maysa a maestra iti Bagbag Elementary School idiay Solsona,Ilocos Norte nga mapan to latta agbasa intono Lunes.
Segun kenkuana, saan a mabuteng iti maestra na uray pay dinangran na daytoy babaen ti panangbato na kenkuana ti visual aid.
Iti eksaminasyun nga inwayat ti maysa nga eye specialist iti ubing, malaksid ti panagsagaba ti ubing ti blackeye ket nasugatan pay ti uneg ken ruar ti mata ti ubing pakairamanan ti agong na.
Kuna ti eye specialist nga saanen a nainaganan anaimbag laengen ta saan a nasugatan ti nangisit a parte ti mata ti ubing.
Kabayatanna, kinumpirmaran met iti Bombo Radyo ti principal ti Bagbag Elementary School a ni Mr Joel Tomas nga saanna pay a nakasarita ti maseknan a maestra a ni Mrs. Eva Rose Alcon gapu ta dagus a nagbakasyun kalpasan ti insidente.
Inpasigurado ti principal nga aksiyunan na ti inaramid ti nasao a maestra apaman nga agsubli iti eskuwela da.
ilo_Latn ilo_Latn ilo_Latn ilo_Latn ilo_Latn ilo_Latn